Mami Jarum Junior

Filem Mami Jarum Junior merupakan filem komedi romantik Malaysia 2003 dan sambungan kepada filem Mami Jarum yang ditayangkan pada tahun 2002. Filem arahan Prof. Madya A. Razak Mohaideen ini menampilkan barisan pelakon yang sama seperti filem sebelumnya tetapi watak utamanya telah bertukar daipada Kartina Aziz kepada Rita Rudaini.

Sinopsis
Rita ialah seorang andartu yang gemar membawa mulut dan memecah-belahkan kehidupan orang lain. Memandangkan rakan baiknya Mami Jarum telah insaf, maka Rita telah berbaik-baik dengan Chombee (Mami Jora). Rita selalu mengada-adakan cerita buruk yang mengatakan bahawa Mami Jarum selalu mengutuk Chombee. Tindakannya itu telah menyebabkan Chombee perang besar dengan Mami Jarum. Rita juga membantu Chombee untuk mencarikan jodoh Zaid dan untuk dirinya sendiri. Ini kerana Rita sering dikutuk orang sebagai 'andartu' dan dia telah mengubah penampilannya. Pelbagai masalah dan ragam terpaksa mereka hadapi.

Pelakon
 Rita Rudaini sebagai Rita
 Ezad Exist sebagai Ezad
 Ismail Din sebagai Dato’ Meera
 Norlia Ghani sebagai Datin Nora
 Azza Elite sebagai Jasmin
 Vanida Imran sebagai Sheqah
 Piee sebagai Piee
 Maidin sebagai Elvis Rosli
 Zahida Rafik sebagai Shafinaz
 Rashidi Ishak sebagai Ciko
 Rosnah Mat Aris sebagai Chombee
 Sheila Mambo sebagai Bee
 Yana Samsudin sebagai Penyanyi Kelab (pelakon tambahan)

Pekerja (krew)
 Amy MIG - Penata Muzik
 Azly Murad - Penolong Pengarah
 Hashim Rejab - Pengarah Seni
 Ikhzal Ideris - Penolong Pengarah
 Latiff Mohaideen - Pengurus Produksi
 Mariam Ibrahim - Penyunting Filem
 Zainal Abidin - Pengarah Fotografi

Anugerah dan pencalonan
 Aktres Terbaik - Festival Filem Malaysia ke 17 (Pencalonan) - Rita Rudaini

Rujukan

Pautan luar

Filem Malaysia tahun 2003
Filem terbitan Metrowealth Movies Production
Filem arahan A. Razak Mohaideen
Filem bahasa Melayu